Yousee er lig med problemer, punktum.
Hvis du overvejer at købe TV fra yousee (eller net) så læs dette først - det kunne spare dig for meget besvær. 

Her er hvad jeg har oplevet indenfor de sidste 7 måneder.

Yousee lovede at få sat vores net hurtigt op - det tog dem allerede 10 hverdage i følge dem selv at tænde for det, men ud over den tid blev de yderligere 4 hverdage forsinket - dvs. at vi endelig fik vores tv 3 UGER efter vi først bestilte! 
Da vi endelig havde fået tv og net formåede yousee blot en lille måned efter at skabe problemer med vores net. De lukkede ned for det uden melding pga. en fejl de havde lavet i deres system, hvor vi var blevet byttet om med en anden kunde. Jeg stod derfor uden net i 3 dage midt i et stort skoleprojekt. Så kom  tiden hvor vi skulle flytte. Vi ringede og informerede om at vi skulle have afmeldt vores net og tv fra vores flyttedato, hvilket var omkring 50 dage ude i fremtiden. 5 dage senere kom jeg så hjem til et hjem uden net og tv...
Jeg ringede og fortalte dem situationen, hvorefter de fortalte at det var en fejl fra en medarbejders side, og at de ville rette op på det engang efter weekenden - til dette blev jeg virkelig sur. De lod mig stå uden net og tv (SOM JEG BETALTE FOR) i en hel weekend plus en mandag. Tirsdag kom det så op igen og kørte frem til flyttedatoen.
Da jeg flyttede fik jeg af sælger et brev hun havde fået fra yousee om 60 dages gratis tv til os som nye ejere, som en velkomst gave. Jeg ringede en gang og fik en total inkompetent medarbejder i røret - hun kunne på ingen måde hjælpe mig og havde ikke et eneste svar. Jeg ringede derfor dagen efter og fik fat i en ny medarbejder. Vi fik det ordnet og det skulle komme op og kører inden for kort tid. 8 dage senere ringer jeg så igen da vi ikke har skyggen af tv. Jeg finder ud af at medarbejderen har lavet fejl og at vi ikke er sat til tv før om 2 måneder! Derudover finder jeg ud af at de ikke vil give os 60 dage alligevel, da de sente brevet til sælgeren af min lejlighed, i januar, altså da den kom til salg?! Dvs ikke solgt, men bare til slag! Og at de 60 dage derfor er "overskredet" og ikke brugt, og derfor bare spildt! De tilbyder os derimod den fantastiske pris at vi kan oprette os for 600 kr. og derefter betale 520 kr. for fuldpakken, som ville være klar indenfor 2-3 uger!?

Sidst men ikke mindst skal det naturligvis også lige nævnes at de ud af de 6 måneder hvor vi havde dem og betalte for tv, fik hele 1 regning rigtig!! Sagt med andre ord, havde vi 5 måneder hvor vi blev trukket for meget og måtte ringe, vente i deres latterlig lange kø, brokke os over regningen, rette den, og dernæst gøre det samme igen måneden efter. 

Det var så min fantastiske fortælling om mit 7 måneders eventyr med Yousee.   

For at konkludere lidt på alt det her, har jeg blot dette at sige:

Yousee er et firma der i mit tilfælde har været tæt på komplet ligeglade med deres kunder. De har et ton af inkompetente medarbejdere (ja nogle af dem er sikkert fine, men min erfaring siger at 60 % ikke kan sit job til fulde, 20 % ser dig som en pung og de sidste 20 % er super hjælpsomme, glade og generelt gode medarbejdere, men som så desværre er fanget i et firma, som på ingen måde burde kunne være at finde på det danske marked). De er ligeglade med hvordan din oplevelse er hos dem, så længe de får deres penge (og ja, kan de snyde dig for lidt ekstra, så siger min erfaring også at de gerne prøver - f.eks. ved at sende dig en regning på en oprettelse, efter de selv har lavet en fejl og lukket for din forbindelse). 

Yousee er dyrt, har skod service, har et system der på ingen måde fungerer, og generelt efterlader sine kunder i en uacceptabel situation, hvor vi på det groveste for vores tålmodighed testet.


Jeg har talt 17 dårlige ting som jeg kunne sige om yousee og kun 1 god - og den er, at de nu officielt er ude af mit hjem!


Og her som det sidste - et lille venligt råd
Jeg har nu Dansk kabel Tv og må sige at være fuldt tilfreds. Jeg har endnu ikke haft et eneste problem med dem og alt lader til at fungere som det skal - så gør dig selv en tjeneste, og køb dit net og tv der.